
**Újabb zöld körséta turistaút létesült a Budai-hegységben**

Örömmel értesítjük a kirándulókat, hogy a Budapesti Természetbarát Sportszövetség (továbbiakban BTSSZ) Technikai Bizottsága önkéntesek segítségével 4,2 km hosszú új Zöld körséta jelzésű turistautat létesített a Farkas-völgy környékén. A turistaút megközelíthető a Fogaskerekű vasút Széchenyi-hegy, Gyermekvasút végállomásától a Zöld sáv jelzésű turistaútról, a Gyermekvasút Széchenyi-hegyi végállomásától, a 21-es autóbusz Normafa, Gyermekvasút megállójától a Zöld sáv jelzésű turistaútról, az 59-es villamos Márton Áron téri végállomása felől a Zöld háromszög jelzésű turistaútról, és az 53-as autóbusz Mindszenty József bíboros téri végállomásától a Zöld kereszt jelzésű turistaútról.

A turistaút Természetvédelmi területen ill. Natúra2000-es területen halad át, ezért kérjük a kirándulókat, hogy a természetvédelmi rendszabályokat tartsák be.



http://friss.openstreetmap.hu/#15/47.4943/18.9742

Az új turistaút létesítésével egyidejűleg felújításra került a Zöld háromszög jelzésű turistaút fonódó szakasza, valamint a Magyar Természetjáró Szövetség (továbbiakban MTSZ) jelzésfestési pályázatának keretében a Zöld sáv jelzésű turistaút Csaba utca - Normafa szakasza, és a Zöld + jelzésű turistaút az 53-as autóbusz Mindszenty József bíboros téri végállomásától az Apáca-rétig.



A BTSSZ által 2017. évben létesített új turistautakról, ill. útvonal módosításokról szóló cikkek itt tekinthetők meg:

<http://mtsz.org/cikk/ujabb_jelzett_turista_utakat_letesitett_a_btssz>

<http://mtsz.org/cikk/uj_turistautak_letesultek_a_janos-hegyen>

<http://mtsz.org/cikk/turistaut_valtozasok_a_normafa-lejto_kornyeken>

<http://mtsz.org/cikk/turistaut_valtozasok_a_budai-hegysegben_20170920>

A BTSSZ 2018-ban is folytatja önerőből, ill. az MTSZ jelzésfestési pályázatának segítségével a jelzett turistautak felújítását, melyre várja a turista egyesületek, más civil szervezetek és önkéntes segítők jelentkezését a [btsszturistaut@gmail.com](mailto:btsszturistaut@gmail.com) email címre.

Csak együttes erővel tudjuk felújítani a Budai-hegység jelzett turistaút hálózatát!